Ανακατανομή θέσεων διπλωματικών και προξενικών αρχών. Στη Μόνιμη Αντιπροσωπεία της Ελλάδος στη Δυτικοευρωπαϊκή Ένωση κατανέμονται οι εξής θέσεις: Μία (1) θέση Γραμματέα Πρεσβείας Α ή Β τάξεως, η οποία μεταφέρεται από την Πρεσβεία Βρυξελλών. Μία (1) θέση Γραμματέα Πρεσβείας Γ τάξεως, η οποία είχε διατηρηθεί μετά την κατάργηση του Υποπροξενείου της Ελλάδος στο Σαρλερουά. Μία (1) θέση διοικητικού υπαλλήλου Γενικών Καθηκόντων, η οποία μεταφέρεται από την Πρεσβεία Βρυξελλών. - Μία (1) θέση Διοικητικού Γραμματέα, η οποία μεταφέρεται από την Πρεσβεία Βρυξελλών. Στο Προξενείο της Ελλάδος στο Βουκουρέστι κατανέμεται μία (1) θέση διοικητικού γραμματέα, η οποία είχε διατηρηθεί μετά την κατάργηση του Υποπροξενείου της Ελλάδος στο Σαρλερουά. Στον Υπουργό Εξωτερικών αναθέτουμε τη δημοσίευση και εκτέλεση του παρόντος διατάγματος.